Un reporter TV a fost jefuit în direct. Momentul în care e amenințat cu pistolul. .
Un reporter TV a fost jefuit în timpul unei transmisiuni live din Ecuador. Imaginile cu momentul în care el și echipa lui sunt amenințați cu pistolul au devenit virale. Incidentul ireal a avut loc în fața unui stadion.
Jurnalistul sportiv Diego Ordinola și colegul său cameraman erau pregătiți să transmită informații din fața Stadionului Monumental din Ecuador, când au fost jefuiți și amenințați cu arma în direct.Reporterul a publicat filmarea care surprinde întregul moment șocant pe Twitter, iar pe imagini se vede cum un bărbat, care purta o cămașă și o șapcă, îndreaptă o armă spre ei și fură un telefon.Inițial, hoțul lovește microfonul reporterului, iar ulterior îndreaptă pistolul către cameraman, pentru ca acesta să nu mai filmeze scena. După ce cameramanul i-a dat telefonul, infractorul fuge către un scuter, unde era așteptat de un complice."Nici aici nu putem lucra în linişte. Asta s-a întâmplat, la ora 13.00, în fața Stadionului Monumental. Poliţiştii au promis că îi vor găsi pe hoți“, a scris Diego Ordinola, în descrierea filmulețului postat pe contul său de Twitter.Imaginile au devenit virale în întreaga lume.